Менавіта выбуховай стала сёння інфармацыя пра спачын аднога з найстарэйшых (не датычна ўзросту, але датычна становішча) праваслаўных архіярэяў - архіепіскапа Гомельскага і Жлобінскага Арыстарха (Станкевіча). Кіраўнік Гомельскай епархіі адыйшоў ва ўзросце 71-га году (хаця некалі сам у сваёй біяграфіі адзначаў, што год яго нараджэння - 1938, а 1941 пачаў фігураваць пры паваенным запісе па наружнаму выгляду), таму найбольш імаверна арх. Арыстарху было 74 гады, узрост паважны і зусім блізкі да таго, калі паводле Статуту падаюць на спачын па ўзросце. Здавалася, Бог даваў архіярэю дадатковыя гады, аднак у нечакана для многіх спачын уладыкі стаў вечным.